CELEX: E2013P0017
Language: lt
Date: 2013-07-10 00:00:00
Title: 2013 m. liepos 10 d. ELPA priežiūros institucijos ieškinys Islandijai (Byla E-17/13)

10.10.2013   
            
            
               LT
            
            
               Europos Sąjungos oficialusis leidinys
            
            
               C 294/6
            
         2013 m. liepos 10 d. ELPA priežiūros institucijos ieškinys Islandijai
   (Byla E-17/13)
   2013/C 294/06
   ELPA priežiūros institucija, atstovaujama Xavier Lewis ir Clémence Perrin, atliekančių ELPA priežiūros institucijos, 35, Rue Belliard, 1040 Brussels, Belgium, įgaliotinių funkcijas, 2013 m. liepos 10 d. pateikė ieškinį Islandijai ELPA teisme.
   ELPA priežiūros institucija ELPA teismo prašo:
   
               1)
            
            
               paskelbti, kad: i) nepriėmusi visų priemonių, būtinų įgyvendinti Europos ekonominės erdvės susitarimo IX priedo 16b punkto pirmoje įtraukoje ir XII priedo 4 punkto pirmoje įtraukoje nurodyto teisės akto 2 punkto (2009 m. gegužės 6 d. Europos Parlamento ir Tarybos direktyvos 2009/44/EB, iš dalies keičiančios Direktyvą 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose ir Direktyvą 2002/47/EB dėl susitarimų dėl finansinio įkaito nuostatų dėl susietųjų sistemų ir kredito reikalavimų), priderinto prie EEE susitarimo jo 1 protokolu; ii) arba apie jas nepranešusi ELPA priežiūros institucijai per nustatytą laiką, Islandija neįvykdė įsipareigojimų pagal minėtą teisės aktą ir EEE susitarimo 7 straipsnį;
            
         
               2)
            
            
               nurodyti Islandijai padengti bylinėjimosi išlaidas.
            
         Teisinės bei faktinės aplinkybės ir teismui pateikti ieškinio pagrindai:
   
               —
            
            
               Ši ELPA priežiūros institucijos paraiška susijusi su tuo, kad Islandija, ne vėliau kaip 2012 m. lapkričio 12 d. nesilaikė ELPA priežiūros institucijos 2012 m. rugsėjo 12 d. pagrįstos nuomonės dėl valstybės nesugebėjimo įgyvendinti į nacionalinę teisinę sistemą 2009 m. gegužės 6 d. Europos Parlamento ir Tarybos direktyvos 2009/44/EB, iš dalies keičiančios Direktyvą 98/26/EB dėl atsiskaitymų baigtinumo mokėjimų ir vertybinių popierių atsiskaitymų sistemose ir Direktyvą 2002/47/EB dėl susitarimų dėl finansinio įkaito nuostatų dėl susietųjų sistemų ir kredito reikalavimų (toliau – teisės aktas), 2 straipsnio, kaip nurodyta Europos ekonominės erdvės susitarimo IX priedo 16b punkto pirmoje įtraukoje ir XII priedo 4 punkto pirmoje įtraukoje, ir priderintos prie to susitarimo prie jo pridėtu 1 protokolu.
            
         
               —
            
            
               ELPA priežiūros institucija teigia, kad Islandija neginčijo, jog nuolat delsiama įgyvendinti teisės akto 2 straipsnį. Atitinkamai ELPA priežiūros institucija teigia, kad Islandija neįvykdė įsipareigojimų pagal to tesės akto 3 straipsnį ir EEE susitarimo 7 straipsnį, nes nepriėmė reikiamų priemonių teisės akto 2 straipsniui įgyvendinti per tam skirtą laikotarpį.